**ELŐTERJESZTÉS**

**Kőszeg Város Önkormányzata Képviselő-testülete**

**2019. november 28-i ülésének**

**…..napirendi pontjához**

**Tisztelt Képviselő –testület!**

Az Emberi Erőforrások Minisztériuma és a Pénzügyminisztérium 2019. október 29-én kelt, forrás felhasználás tárgyú levele szerint az óvodai – és iskolai szociális segítő tevékenység 2019. évre megállapított állami támogatásának fel nem használt része átcsoportosítható a család- és gyermekjóléti szolgálat, valamint a család- és gyermekjóléti központ feladataira, kizárólag csak ezekre.

Mivel a szolgáltatást személyi feltételek hiánya miatt nem sikerül biztosítanunk, így gyakorlatilag a támogatás teljes összege felhasználható 2019.12.31-ig tárgyi feltételek javítására, eszközbeszerzésre stb.

Számításaink szerint körülbelül 8. 500 000 Ft az az összeg, amely rendelkezésre áll.

Mivel eredeti előirányzatként nem lehetett tervezni felhalmozási célú kiadásokat az állami támogatás terhére, ezért most szükséges képviselő-testületi döntés arról, hogy ezen összeg átcsoportosításra kerüljön személyi kiadások és járulékai, valamint dologi előirányzatról beruházás előirányzatra.

Amennyiben nem engedélyezi a Képviselő-testület az átcsoportosítást, akkor tulajdonképpen vissza kell fizetni a támogatást. Amennyiben engedélyezi, csupán egy hónap áll rendelkezésre az összeg felhasználását illetően. Terveink között egy kisbusz vásárlása szerepel. A jelenlegi használt kisbusz 13 éves, új vásárlása esetén eladásra kerülne. Amennyiben ennél kedvezőbb áron sikerül autót vásárolnunk, a fennmaradt összegből számítástechnikai eszközöket, kerékpárokat, irodabútorokat is vásárolnánk.

A fent említett tájékoztató levelet mellékelem.

Kérem a Tisztelt Képviselő-testületet az előterjesztés megtárgyalására és elfogadására!

Kőszeg, 2019. november 14.

Raposa Helga

intézményvezető



**HATÁROZATI JAVASLAT**

Kőszeg Város Önkormányzatának Képviselő-testülete hozzájárul, hogy a Kőszegi Szociális Gondozási Központ Család- és Gyermekjóléti Szolgálat, Család- és Gyermekjóléti Központ, Óvodai és iskolai szociális segítő tevékenység kormányzati funkciókon lévő személyi kiadások és járulékai, valamint dologi kiadások előirányzatokról összesen 8 500 000 Ft átcsoportosításra kerüljön ugyanezen kormányzati funkciók beruházási előirányzatára.

Felelős: Raposa Helga intézményvezető

Határidő: azonnal